ישראל באירוויזיון הילדים 2018

ישראל באירוויזיון הילדים 2018 השתתפה עם השיר "ילדים כאלה" שביצע נועם דדון. זאת הייתה ההשתתפות השלישית של ישראל בתחרות. אירוויזיון הילדים 2018 הוא הראשון ששודר בישראל על ידי תאגיד השידור הישראלי "כאן", לאחר סגירתה של רשות השידור כשנה קודם לכן. השיר סיים במקום ה-14 עם 81 נקודות.

 לפני אירוויזיון הילדים 
רקע
לאחר ניצחונה של ישראל באירוויזיון 2018, בתאגיד השידור הישראלי התלבטו האם לחזור לאירוויזיון הילדים השנה. ב-25 ביולי 2018 הוכרז שישראל תחזור לתחרות של 2018.

ישראל קיבלה היתר השתתפות מיוחד על ידי רשות השידור הבלארוסית המארחת ואיגוד השידור האירופי בעקבות ניצחונה בתחרות אירוויזיון 2018.

בחירת המבצע

המבצע נבחר באמצעות תחרות קדם-אירוויזיון הילדים 2018.

ב-12 באוגוסט פורסם שתאגיד השידור הישראלי מחפש אחרי זמרים צעירים שיתמודדו במשדר תחרות מיוחד שיצולם במהלך חודש ספטמבר ושודר בכאן 11, בכאן חינוכית ובדיגיטל במטרה לבחור את נציג ישראל לאירוויזיון הילדים 2018.

הקדם התקיים ב-6 בספטמבר ושודר בטלוויזיה ב-2 באוקטובר. הוא נערך בתיאטרון ראסל בעיר רמת גן מנחי התחרות היו רוני דלומי וירון ברובינסקי. השופטים שבחרו את הנציג הם: חנן בן ארי, ליאור נרקיס וירדנה ארזי.

המשתתפים בתחרות הם: מיכאלה שר (12) מכפר סבא, רומי נץ (11) מתל אביב, ליאן בירן (11) מקריית חיים, נועם דדון (13) מירוחם, רוני מדואל (13) מרמת השרון ואדר כגן (13) מפרדס חנה–כרכור. בקדם המתמודדים שרו קאברים לשירים מוכרים. המתמודדים בירן, דדון ומדואל השתתפו בעבר בתחרות בית ספר למוסיקה.

לאחר סיום הצגת השירים, שרו כל המתמודדים מחרוזת שירי אירוויזיון של ישראל שזכו במקום הראשון: אבניבי, הללויה, דיווה ו-Toy.

הנציג שנבחר לייצג את ישראל באירוויזיון הילדים 2018 הוא נועם דדון. דדון נבחר בהכרזה בסיום התחרות ללא ניקוד.

 השירים המשתתפים 

סדרשם המבצע/תשם השירמיליםלחן1ליאן בירן"החיים יפים"גיל דור, אחינועם ניניניקולא פיובאני2אדר כגן"יוצא לאור"אהוד בנאיאהוד בנאי3מיכאלה שר"Vienna"בילי ג'ואלבילי ג'ואל4רומי נץ"נעים עכשיו"עילי בוטנרעילי בוטנר5רוני מדואל"Arms"דייוויד הודג'ס, כריסטינה פרידייוויד הודג'ס, כריסטינה פרי6נועם דדון"מחכה"ריטהעידן רייכל

בחירת השיר
ב-7 בספטמבר, יום לאחר תחרות הקדם, פורסם "קול קורא להגשת שירים לתחרות אירוויזיון הילדים 2018" הקורא ליוצרים ואמנים חברי אקו"ם להציע שיר שיתמודד על הזכות להשתתף בתחרות.

ב-7 באוקטובר פורסם בעמוד הפייסבוק של "כאן אירוויזיון" טעימה מהשיר שייצג את ישראל באירוויזיון הילדים 2018, השיר שנבחר הוא "ילדים כאלה" שכתב, הלחין וביצע עדן חסון. יום למחרת, ב-8 באוקטובר הועלה השיר לעמוד היוטיוב של "חינוכית ראשונים בעולם".

 באירוויזיון הילדים 
ממוזער|נועם דדון במינסק, בלארוס
נועם דדון הופיע בשיר ה-14, אחרי גאורגיה ולפני צרפת. את המשדר ליוו דודו ארז ועלמה זהר. בתום ההצבעה השיר קיבל 81 נקודות והגיע למקום ה-14.

 נקודות שהוענקו לישראל 
חבר השופטים12 נקודות10 נקודות8 נקודות7 נקודות6 נקודות קזחסטן איטליה5 נקודות4 נקודות3 נקודות2 נקודות1 נקודות רוסיה אוקראינה מלטה
 פורטוגל צרפת
 פולין אלבניה
 הולנד
ישראל קיבלה 47 נקודות מהצבעות אונליין

 נקודות שהוענקו על ידי ישראל 
 ציון מדינה12 נקודות גאורגיה10 נקודות מלטה8 נקודות אוקראינה7 נקודות איטליה6 נקודות פולין5 נקודות רוסיה4 נקודות ארמניה3 נקודות הולנד2 נקודות אוסטרליה1 נקודות צרפת

ראו גם
 אירוויזיון הילדים 2018
 ישראל באירוויזיון הילדים

קישורים חיצוניים












הערות שוליים

קטגוריה:ישראל באירוויזיון הילדים
קטגוריה:2018 בישראל
קטגוריה:אירוויזיון הילדים 2018